O‘zbekiston Respublikasi Prezidentining ayrim qarorlariga o‘zgartishlar kiritish to‘g‘risida

O‘zbekiston Respublikasi Prezidentining 2013-yil 28-iyundagi PQ-1990-sonli “Yuridik kadrlar tayyorlash tizimini yanada takomillashtirish chora-tadbirlari to‘g‘risida”gi qaroriga asosan:
 1. O‘zbekiston Respublikasi Prezidentining ayrim qarorlariga ilovaga muvofiq o‘zgartishlar kiritilsin.
 2. Mazkur qarorning ijrosi ustidan nazorat O‘zbekiston Respublikasining Bosh vaziri Sh. Mirziyoyev zimmasiga yuklatilsin.
 1. O‘zbekiston Respublikasi Prezidentining “O‘zbekiston Respublikasida yuridik jurnallar tizimini yanada rivojlantirish chora-tadbirlari to‘g‘risida”gi 2005-yil 18-oktabrdagi PQ-203-son qarorida:
 a) 1-ilovada:
 1-bandning oltinchi xatboshisi quyidagi tahrirda bayon etilsin:
 “Jurnalning ta’sischilari bo‘lib Fuqarolik jamiyati shakllanishini monitoring qilish mustaqil instituti, O‘zbekiston Respublikasi Prezidenti huzuridagi Strategik va mintaqalararo tadqiqotlar instituti, O‘zbekiston Respublikasi Prezidenti huzuridagi Davlat boshqaruv akademiyasi, Toshkent davlat yuridik universiteti, O‘zbekiston Respublikasi Prezidenti huzuridagi Amaldagi qonun hujjatlari monitoringi instituti hisoblanadi. Jurnal har chorakda bir marta o‘zbek, rus va ingliz tillarida 15 ming nusxada nashr etiladi”;
 5-bandning sakkizinchi xatboshisi quyidagi tahrirda bayon etilsin:
 “Jurnalning ta’sischisi O‘zbekiston Respublikasi Advokatlar palatasi hisoblanadi. Jurnal yiliga 6-marta o‘zbek va rus tillarida 2,5 ming nusxada nashr etiladi”.
 b) 2-ilovada:
 1-bandning “Jurnallarning bosh ta’sischilari” ustuni quyidagi tahrirda bayon etilsin:
 “Fuqarolik jamiyati shakllanishini monitoring qilish mustaqil instituti, SMTI, DBA, TDYU, Amaldagi qonun hujjatlari monitoringi instituti”;
 5-bandning “Jurnallarning bosh ta’sischilari” ustunidagi “Advokatlar assotsiatsiyasi” degan so‘zlar “Advokatlar palatasi” degan so‘zlar bilan almashtirilsin.
 5. O‘zbekiston Respublikasi Prezidentining “Malakali pedagog kadrlar tayyorlash hamda o‘rta maxsus, kasb-hunar ta’limi muassasalarini shunday kadrlar bilan ta’minlash tizimini yanada takomillashtirishga oid chora-tadbirlar to‘g‘risida”gi 2012-yil 28-maydagi PQ–1761-son qarori 2-ilovasining 32-bandida “instituti” degan so‘z “universiteti” degan so‘z bilan almashtirilsin.